《登留台山》
明代·黄镐

病起诗魔酷爱山，一登山路便开颜。残红满地春将老，新绿当阶意自閒。

醉后恍疑尘世小，年来弥觉宦途艰。回头忽动乡关思，飞鸟长空未得还。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。